Care dintre următoarele are mai puțini carbohidrați?
Pâinea?
Bolul de orez?
Sau doza de suc?
Întrebare capcană!
Deși diferă la numărul de grăsimi, vitamine și alt conținut nutrițional,
dacă vorbim de carbohidrați, sunt aproape identice.
Ce înseamnă asta pentru dieta ta?
Mai întâi, carbohidratul este categoria nutrițională pentru zaharuri
și moleculele pe care corpul le descompune pentru a face zaharuri.
Carbohidrații sunt simpli sau complecși, în funcție de structură.
Acesta este un zahar simplu, o monozaharidă.
Glucoza, fructoza și galactoza sunt zaharuri simple.
Legăm două dintre ele și obținem o dizaharidă,
lactoză, maltoză sau sucroză.
Pe de altă parte, carbohidrații complecși
au trei sau mai multe zaharuri legate împreună.
Carbohidrații complecși cu trei până la zece zaharuri legate
se numesc oligozaharide.
Cele cu mai mult de zece legături sunt polizaharide.
În timpul digestiei,
corpul descompune acești carbohidrați complecși
în compuși monozaharizi,
de unde celulele își iau energie.
Când mănânci alimente bogate în carbohidrați,
crește nivelul de zahăr din sânge, care de obicei este o linguriță.
Dar tractul digestiv nu reacționează la fel la toți carbohidrații.
Amidonul și fibra,
ambele polizaharide,
ambele derivate din plante,
ambele compuse din sute de mii de monozaharide legate,
dar legate diferit,
schimbă efectul pe care îl au asupra corpului.
În amidonuri, stocate de plante pentru energie în rădăcină și semințe,
moleculele de glucoză sunt legate prin legături alfa,
care pot fi descompuse ușor de enzimele din tractul digestiv.
Dar în fibre, legăturile dintre moleculele monozaharide sunt de tip beta,
pe care corpul nu le poate descompune.
Fibrele pot bloca unele tipuri de amidon, prevenind descompunerea lor,
și creează amidonul rezistent.
Așa că mâncărurile cu conținut ridicat de amidon, ca pâinea albă și biscuiții,
sunt digerate ușor,
eliberează rapid glucoză în sânge,
ca atunci când bei lichide cu conținut ridicat de glucoză, ca sucul.
Aceste mâncăruri au un index glicemic ridicat,
cantitatea cu care nivelul zahărului crește în sânge.
Sucul și pâinea albă au un index glicemic similar
deoarece au un efect similar asupra zahărului din sânge.
Când consumăm alimente bogate în fibre, adică legume, fructe și cereale integrale,
legăturile beta nedigerabile încetinesc eliberarea glucozei în sânge.
Aceste alimente au un indice glicemic mai scăzut,
iar ouăle, brânzeturile și cărnurile au cel mai scăzut indice glicemic.
Când zahărul ajunge din tractul digestiv în sistemul circulator,
corpul începe să-l transfere către țesuturi,
unde este procesat și transformat în energie.
Insulina, hormon sintetizat în pancreas,
e una din principalele unelte pentru administrarea zahărului în corp.
Când mâncăm și nivelul zahărului din sânge crește,
insulina este secretată în sânge.
Stimulează mușchii și celulele de grăsime pentru a permite glucozei
să înceapă conversia zahărului în energie.
Măsura în care o unitate de insulină reduce nivelul zahărului din sânge
ne ajută să înțelegem sensibilitatea la insulină.
Cu cât o unitate de insulină reduce nivelul zahărului din sânge,
cu atât mai sensibil ești la insulină.
Rezistența la insulină reprezintă scăderea sensibilității la insulină.
Pancreasul încă eliberează insulină,
dar celulele, mai ales celulele musculare, încep să nu mai răspundă
așa că nivelul zahărului nu mai scade
și insulina din sânge continuă să crescă.
Consumul cronic de cantități ridicate de carbohidrați
poate duce la rezistență la insulină.
Mulți cercetători consideră că rezistența la insulină
duce la o boală numită sindrom metabolic.
Aceasta are o mulțime de simptome
printre care nivel ridicat de zahăr în sânge,
circumferință crescută a taliei
și tensiune ridicată.
Rezistența la insulină crește riscul altor boli,
cum ar fi boli cardiovasculare
și diabet de tipul doi.
Prevalența acestei rezistențe crește rapid în toată lumea.
32% din populația S.U.A. suferă de sindrom metabolic.
Să revenim la dietă.
Chiar dacă mâncarea este dulce sau nu, zahărul rămâne zahăr
și prea mulți carbohidrați pot fi o problemă.
Așa că poate vei alege să sari peste
sandvișul burger gogoașă burrito pită rulou de sushi.